8. ΒΑΣΙΛΙΚΟΝ ΔΙΑΤΑΓΜΑ της 15 Αυγ./4 Σεπτ. 1958 (ΦΕΚ Α΄ 137)  Περί καθορισμού κριτηρίων απορίας και τρόπου εξακριβώσεως αυτής προς παροχήν δωρεάν Πρεβεντοριακής περιθάλψεως.  Έχοντες υπ’ όψιν: 1)το άρθρ. 2 του Νόμ. 3703 «περί συμπληρώσεως και τροποποιήσεως της Νομοθεσίας «περί Πρεβεντορίων και Παιδικών  Εξοχών», 2)το άρθρ. 1 του Ν.Δ. 478/47 «περί Πρεβεντορίων», 3)την από 9 Μαΐου 1957 γνωμάτευσιν του Συμβουλίου Μητρότητος και Παιδικών Ηλικιών, 4)την υπ’ αριθ. 298/58 γνωμάτευσιν του Συμβουλίου Επικρατείς, προτάσει του Ημετέρου επί της Κοινωνικής Προνοίας Υπουργού, απεφασίσαμεν και διατάσσομεν: Άρθρ.1.-Η Πρεβεντοριακή περίθαλψις εις τ’ αποτελούντα Νομικά Πρόσωπα Δημοσίου Δικαίου ή τα παρά Νομικών Προσώπων Δημοσίου Δικαίου εξαρτώμενα Πρεβεντόρια παρέχεται δωρεάν. Ταύτης δικαιούνται τα παιδιά των κατηγοριών του άρθρ. 1 του Ν.Δ. 478/47 «περί Πρεβεντορίων» εφ’ όσον οι γονείς ή οι κηδεμόνες ή τα λοιπά μέλη της οικογενείας αυτών, είναι άποροι κατά την έννοιαν των διατάξεων του επομένου άρθρου του παρόντος. Άρθρ.2.-1.Κριτήρια απορίας δια το ειδικόν θέμα της δωρεάν παροχής Πρεβεντοριακής περιθάλψεως ορίζονται το μηνιαίον εισόδημα εκάστης οικογενείας και ο αριθμός των αποτελούντων αυτήν μελών. «2.Θεωρούνται άποροι αι οικογένειαι, αι μη τυγχάνουσαι ησφαλισμέναι εις Ο.Γ.Α. ή ετέρους Οργανισμούς Κοινωνικής Ασφαλίσεως καλύπτοντας την δαπάνην Πρεβεντοριακής Περιθάλψεως, των οποίων το μηνιαίον εισόδημα δεν υπερβαίνει τας 1.200 δραχμάς κατ’ άτομον, εφ’ όσον αποτελούνται μέχρι και 4 ατόμων και τας δραχ. 1.000 κατ’ άτομον εφ’ όσον αποτελούνται εκ πέντε και άνω μελών». Η παρ. 2 αντικατεστάθη ως άνω δια του Β.Δ. 325 της 7/17 Μαΐου 1969 (ΦΕΚ Α΄ 95). Άρθρ.3.-1.Η ιδιότης του απόρου αποδεικνύεται μετά προηγουμένην εξακρίβωσιν του μηνιαίου εισοδήματος της οικογενείας και του αριθμού των μελών αυτής βάσει των εν τω προηγουμένω άρθρω κριτηρίων. 2.Η εξακρίβωσις της απορίας και η έκδοσις του οικείου πιστοποιητικού, αποτελούντος απαραίτητον δικαιολογητικόν δια την δωρεάν Πρεβεντοριακήν περίθαλψιν, ανατίθεται εις τα Κέντρα Κοινωνικής Προνοίας της περιφερείας, ένθα η κατοικία του δεομένου της περιθάλψεως ταύτης παιδίου. 3.Της κατά τας παρ. 1 και 2 του παρόντος άρθρου αποδείξεως και εξακριβώσεως απορίας, εξαιρούνται τα παρά ξέναις οικογενείαις και τ’ απροστάτευτα παιδία, τα περιλαμβανόμενα εις τα ειδικά προγράμματα του Υπουργείου Κοινωνικής Προνοίας και του Π.Ι.Κ.Π.Α. Δια την εις ταύτα δωρεάν παροχήν Πρεβεντοριακής περιθάλψεως απαιτείται βεβαίωσις του οικείου Κέντρου Κοινωνικής Προνοίας εμφαίνουσα ότι εμπίπτουσιν εις τ’ άνω ειδικά προγράμματα. Άρθρ.4.-1.Εις εξαιρετικάς περιπτώσεις καθ’ ας συντρέχουν όλως δυσμενείς συνθήκαι υγιεινής καταστάσεως των μελών της οικογενείας και του χώρου και της υγιεινότητος της κατοικίας, επιτρέπεται η εις τα κατά το άρθρ. 1 του παρόντος Πρεβεντόρια εισαγωγή παιδίων των οποίων οι γονείς ή κηδεμόνες δεν είναι μεν άποροι κατά τας διατάξεις του άρθρ. 2 του παρόντος, τα εισοδήματα όμως αυτών δεν επιτρέπουν εις τούτους να αναλάβωσιν εξ ολοκλήρου τας δαπάνας της Πρεβεντοριακής περιθάλψεως των τέκνων των. 2.Δια την εφαρμογήν της προηγουμένης παραγράφου απαιτείται επιτόπιος εξακρίβωσις των ανωτέρω συνθηκών παρ’ οργάνων του αρμοδίου Κέντρου Κοινωνικής Προνοίας, βάσει της οποία εκδίδεται υπό του Διευθυντού της Υπηρεσίας ταύτης βεβαίωσις αιτιολογούσα την ανα΄γκην της κατ’ εξαίρεσιν εισαγωγής εις Πρεβεντόριον. 3.Η κατά την προηγουμένην παράγραφον βεβαίωσις του οικείου Κέντρου Κοινωνικής Προνοίας μετά την υπό του άρθρ. 2 του από 19.9.50 Β.Δ/τος «περί τρόπου εισαγωγής εις Πρεβεντόρια των δεομένων Πρεβεντοριακής περιθάλψεως», προβλεπομένης εκθέσεως οικογενειακής καταστάσεως, αίτινες δέον να συμπίπτουν κατά τας διαπιστώσεις αυτών, αποτελούσιν δια το Πρεβεντόριον απαραίτητα δικαιολογητικά στοιχεία εισαγωγής. Άρθρ.5.-1.Αι κατά το προηγούμενον άρθρον εισαγωγαί δεν δύνανται να υπερβαίνουν τα 20% του συνόλου των κλινών εκάστου Πρεβεντορίου, οι δε γονείς ή κηδεμόνες των εισαγομένων παιδίων κατάβάλλουν τροφεία προς κάλυψιν μέρους της δαπάνης της περιθάλψεως των τέκνων αυτών. 2.Δι’ αποφάσεων του Υπουργού Κοινωνικής Προνοίας εκδιδομένων μετά γνώμην του Συμβουλίου Μητρότητος και Παιδικών Ηλικιών καθορίζονται δι’ έκαστον Πρεβεντόριον τα κατά την προηγουμένην παράγραφον καταβλητέα τροφεία.      (Αντί για τη σελ. 197(γ) Σελ. 197(δ) Τεύχος ΙΑ-10-3 Σελ. 99 Πρεβεντόρια 35.Δ.λ.8   716  